153. löggjafarþing 2022–2023.

Þingskjal 563 — 335. mál.

Svar

heilbrigðisráðherra við fyrirspurn frá Guðrúnu Hafsteinsdóttur
um niðurgreiðslu Sjúkratrygginga Íslands
á aðgerðum vegna skarðs í vör.

1.	Hve háa upphæð hafa Sjúkratryggingar Íslands greitt vegna aðgerða á skarði í vör hjá börnum frá 1. janúar 2020?

Aðgerðir vegna skarðs í vör hjá börnum eru framkvæmdar á sjúkrahúsum og eru því ekki greiddar af Sjúkratryggingum Íslands. Samkvæmt upplýsingum frá Landspítala hafa hafa alls 29 börn farið í 42 skurðaðgerðir vegna skarðs í vör frá 1. janúar 2020 til loka september 2022. Um er að ræða aðgerðir innan lýtalækninga. Hér er ekki um að ræða aðgerðir hjá kjálkaskurðlæknum sem tengjast tannviðgerðum/-réttingum. Hér í töflum má sjá heildar
kostnað við innlögn og skurðaðgerð umræddra barna fyrir hvert ár á verðlagi hvers árs ásamt komum á göngudeild. Alls er kostnaðurinn um 58,5 milljónir kr. á verðlagi hvers árs.

Kostnaður vegna skarðs í vör, legur og aðgerðir ásamt komum á göngudeild til undirbún
ings og/eða eftirlits eftir aðgerð:

Innlögn á legudeild:	Komur á göngudeild:
Tímabil: janúar 2020 – sept. 2022	Tímabil: janúar 2020 – sept. 2022
Ár útskriftar	Fjöldi lega	Kostnaður í heild	Ár útskriftar	Fjöldi lega	Kostnaður í heild
2020	17	24.945.826	2020	22	397.160
2021	16	19.560.517	2021	32	383.866
2022	9	12.898.777	2022	15	270.591
Samtals	42	57.405.120	Samtals	69	1.051.617
Kostnaður úr kostnaðarkerfi Landspítala	Kostnaður úr kostnaðarkerfi Landspítala
Kostnaður á verðlagi hvers árs	Kostnaður á verðlagi hvers árs

2.	Hafa Sjúkratryggingar Íslands hafnað niðurgreiðslu vegna einhverra aðgerða á skarði í vör hjá börnum frá 1. janúar 2020?

Hér er um aðgerðir og meðferð á Landspítala að ræða og því kemur ekki til niðurgreiðslu af hálfu Sjúkratrygginga Íslands.

3.	Hve mörg börn biðu 1. september 2022 eftir aðgerð vegna skarðs í vör?

4.	Hve langur er meðalbiðtími barna eftir aðgerð vegna skarðs í vör?

Hinn 1. september 2022 voru 4 börn á biðlista eftir aðgerð vegna skarðs í vör. Meðalbið
tími þeirra barna sem fóru í aðgerð á tímabilinu 1. jan 2022 – 31. ágúst 2022 var 105 dagar (miðgildið 114 dagar) eða 15 vikur (miðgildi 16,3 vikur).

Það skal tekið fram að orðið biðlisti getur verið villandi í þessu tilviki og gæti gefið í skyn að viðkomandi barn sé á lista því það komist ekki að hjá spítalanum og verði að bíða eftir að
gerð. Barn sem sett er á biðlista er þar ekki síst til að halda því ferli sem lýst er hér á eftir, þar sem meðferðin er í áföngum, þ.e. röð aðgerða til lokunar skarðs sem hver um sig hefur sinn tímaramma, sbr. meðferðaráætlun.

Til upplýsingar fylgir hér meðferðaráætlun Landspítala fyrir börn með skarð í vör.

Meðferðaráætlun:

–	Draga saman skarð með plástrum (Dynacleft) frá fæðingu eða aðgerð til bráðabirgðalok
unar ( Lip-adhesion": 2–8 v aldur).

–	Aðgerð til lokunar á vör og harða/fremri gómi: 3–6 mánaða aldur (líkamsþyngd 5 kg eða meira).

–	Aðgerð til lokunar á mjúka gómi/aftari hluta góms: 6–18 mánaða aldur.

–	Bein flutt frá mjöðm í skarð: u.þ.b. 8–10 ára (fullorðins framtennur komnar niður).

–	13–16 ára: Útlitsgerðir/viðgerð á örum.

–	16–20 ára: Kjálka- og/eða nefaðgerðir.

–	Samhliða er margþætt meðferð tannlækna, talmeinafræðinga, HNE-lækna.